Oolong

Oolong (po čínsky wu-lung, znakmi 烏龍) je typ čínskeho a taiwanského čaju charakterizovaný tradičným spôsobom spracovania, pri ktorom sa zámerne aktivuje proces oxidácie, ktorý sa ukončí skôr, než lístky stmavnú. Stupňom oxidácie (8 - 80 %) sa oolong radí medzi zelené a čierne čaje.

Pôvod čaju 
Slovo oolong v preklade znamená Čierny drak a prvé známe použitie tohto slova v spojení s čajom sa datuje do roku 1845. 

Čaje typu oolong majú pôvod na východnom pobreží Číny v provinciách Fujian a Guandong a dlhú dobu boli tieto oblasti jedinou lokalitou, kde sa oolongy vyrábali. V priebehu novoveku sa migráciou obyvateľstva spracovanie čaju dostalo na Taiwan. V Číne sa dnes oolongy spracovávajú hlavne v lokalitách Anxi a WiYi (provincia Fujian) a FengHuang (provincia Guandong).

Chuť 
Vo všeobecnosti majú čaje typu oolong jemnú chuť, bez výraznej horkosti a trpkosti.

Referencie 

Čaj